Eero Matero

Eero Heikki Olavi Matero (s. 14. tammikuuta 1946 Suomussalmi) on suomalainen eläkkeellä oleva päätoimittaja. 

Henkilöhistoria
Matero pääsi ylioppilaaksi Suomussalmen lukiosta ja opiskeli yhteiskuntatieteitä Tampereen yliopistossa. Hän työskenteli toimittajana vuodesta 1968 Salon Seudun Sanomissa ja vuodesta 1970 Kalevassa. Matero oli vuosina 1975–2009 toimittajana, toimitussihteerinä, toimituspäällikkönä ja viimeksi vuosina 1988–2009 päätoimittajana Oulussa ilmestyvässä Kansan Tahto -lehdessä. Hän jäi eläkkeelle vuonna 2009. Elisa kirja : kirjailijat : Eero Matero

Matero kertoo kirjassaan Brežnevin opissa opiskelustaan vuosina 1978–1979 Moskovan puoluekoulussa. Tämä koulu oli ulkomaalaisille kommunisteille tarkoitettu NKP:n sisäoppilaitos jossa opiskeli vuosittain noin 600 stipendiaattia eri puolilta maailmaa. Oppilaista noin parikymmentä tuli aina Suomesta ja Matero oli koulussa SKP:n enemmistön kiintiöllä. Opinto-ohjelmaan kuuluivat poliittiset aineet ja venäjän kieli. Koulussa oli myös ns. "konspiratiivinen kurssi", joka oli Materon mukaan lähinnä ajastaan jälkeen jäänyt "tietosuojakurssi". Kommunistien koulutuksessa : Eero Matero raottaa ovea 1970-luvun puoluekouluun, joka antoi pelättyä vaisumpaa opetusta, Helsingin Sanomat 5.1.2013 Moskovan puoluekoulu ei julkisuutta kaivannut, Kansan Uutiset 20.10.2012

 Teoksia 
 Brežnevin opissa : muistelma Moskovan puoluekoulusta. Myllylahti, Espoo 2012
 Vaaralta rantaan : Eeva Matero 100 vuotta. Eero Matero, Oulunsalo 2013

 Lähteet 

Luokka:Suomalaiset päätoimittajat
Luokka:SKP:ssä (1918–1990) vaikuttaneet henkilöt
Luokka:Suomalaiset kirjailijat
Luokka:Vuonna 1946 syntyneet
Luokka:Elävät henkilöt